Punalippu
Reippaasti riveihin riennä!
 Taistelu intoa tuo,
 Hehkuvin mielin me käymme,
 Punasen lippumme luo.

 Kahleisiin raskaisiin lyöty
 Meitä jo kylliksi on,
 Armoa emme me pyydä,
 Murskaamme kahlehet nuo,

 Raatajaluokka me oomme,
 Riistetty onnemme on.
 Vapauteen, valtaan meit’ johtaa
 Lippumme tahraamaton.

 Meissä on voimaa ja valtaa,
 Hallitsee maailmata työ.
 Työn tasavallan me luomme,
 Poistamme riistännän yön.

 Joukkomme nousee ja kasvaa,
 Sen voima on murtumaton.
 Työn yliherruuden tunnus
 Punanen lippumme on.

S[everi]. N[uormaa].

Anonyymi
Laulut
Runot
Severi Nyman